52. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 201 της 4/10 Μαρτ. 1980 (ΦΕΚ Α΄ 55) Περί εξετάσεων εις την ξένην γλώσσαν των αποφοίτων Σχολείων Μέσης Εκπ/σεως δια σπουδάς εις το Εξωτερικόν. Έχοντες υπ’ όψει: 1)Τας διατάζεις της παρ. 4 του άρθρου μόνου του Ν.Δ. 1090/1972 «περί τροποποιήσεως του υπ’ αριθ. 401/1970 Ν.Δ/τος περί χορηγήσεως συναλλάγματος εις αποφοίτους Σχολείων Μέσης Εκπ/σεως προτιθεμένους να φοιτήσουν εις Ανώτατα Εκπαιδευτικά Ιδρύματα της αλλοδαπής». 2)Την υπ’ αριθ. 109/80 γνωμοδότησιν του Σ.τ.Ε., προτάσει του Υπουργού Εθνικής Παιδείας και Θρησκευμάτων, αποφασίζομεν: Άρθρ.1.-1.Αι εξετάσεις προς διαπίστωσιν της γνώσεως ξένης γλώσσης αποφοίτων Λυκείων ή εξαταξίου Γυμνασίου, επιθυμούντων να μεταβούν εις το εξωτερικόν, δια σπουδάς εις Ανώτατα Εκπαιδευτικά Ιδρύματα, γίνεται υπό δύο εξεταστικών επιτροπών εξυπηρετουμένων γραμματειακώς υπό των Φιλοσοφικών Σχολών των Πανεπιστημίων Αθηνών και Θεσσαλονίκης, αντιστοίχως. 2.Αι ανωτέρω Επιτροπαί συγκροτούνται δι’ αποφάσεων του Υπουργού Εθνικής Παιδείας και Θρησκευμάτων και αποτελούνται εκ τριών καθηγητών της αντιστοίχου Φιλοσοφικής Σχολής και εκ δύο εκπροσώπων του Υπουργείου Εθνικής Παιδείας και Θρησκευμάτων μετά των αναπληρωτών των. 3.Γραμματεύς της Επιτροπής ορίζεται δι’ αποφάσεως της οικείας επιτροπής υπάλληλος της Γραμματείας της αντιστοίχου Φιλοσοφικής Σχολής. 4.Η επιτροπή είναι εν απαρτία παρισταμένων τριών τουλάχιστον εκ των μελών αυτής. 5.Της επιτροπής προεδρεύει ο αρχαιότερος των εκ των καθηγητών μελών της. 6.Αι εξετάσεις διενεργούνται κατά τας περιόδους 15-25 Ιανουαρίου, 10-20 Ιουλίου και 20-30 Σεπτεμβρίου. Η παρ. 6 αντικαταστάθηκε ως άνω από το Π.Δ. 939/25 Αυγ.-1 Σεπτ. 1981 (ΦΕΚ Α΄ 236) 7.Τα γραπτά δοκίμια των εξετάσεων προς διαπίστωσιν γνώσεως της ξένης γλώσσης καταστρέφονται μετά έν έτος από της διενεργείας των εξετάσεων. Το αρθρ. 1 τροποποιήθηκε ως άνω από το άρθρο μόνο του Π.Δ. 558 της 1-5 Ιουν. 1981 (ΦΕΚ Α΄ 146). Άρθρ.2.-1.Εις την αρμοδιότητα της εν άρθρ. 1 του παρόντος Π.Δ/τος επιτροπής είναι η συγκέντρωσις και ο έλεγχος των δικαιολογητικών των υποψηφίων, η οργάνωσις, διεξαγωγή και εποπτεία των εξετάσεων, η έκδοσις των σχετικών αποτελεσμάτων, η χορήγησις των σχετικών βεβαιώσεων και ο ορισμός των εισηγητώνεξεταστών δι’ εκάστην συγκεκριμένην γλώσσαν. 2.Εισηγηταί-εξετασταί των θεμάτων των εξετάσεων δια την συγκεκριμένην γλώσσαν ορίζονται δι’ αποφάσεως της επιτροπής τουλάχιστον δύο, γνώσται της αντιστοίχου ξένης γλώσσης. 3.Προς επικουρίαν της Επιτροπής, δύνανται να ορίζονται, δι’ αποφάσεώς της, εκπαιδευτικοί λειτουργοί ή διοικητικοί υπάλληλοι, δια την οργάνωσιν και διεξαγωγήν των εξετάσεων. Άρθρ.3.-1.Αι εξετάσεις διενεργούνται κατά τας περιόδους 10-20 Ιανουαρίου και 1-15 Ιουλίου. 2.Τα δικαιολογητικά των υποψηφίων υποβάλλονται πέντε τουλάχιστον ημέρας προ της ημέρας των εξετάσεων εκάστης περιόδου, εις την Γραμματείαν των επιτροπών και είναι: α)Αίτησις. β)Υπεύθυνος δήλωσις δια της οποίας να δηλούται η γλώσσα εις την οποίαν επιθυμεί να εξετασθή ο ενδιαφερόμενος και γ)Χρηματικόν ποσόν 1.000 δραχμών. 3.Το εν παρ. 2(γ) χρηματικόν ποσόν διατίθεται δι’ αποφάσεως της αντιστοίχου επιτροπής, προς αποζημίωσιν των απασχολουμένων εις τας εξετάσεις ταύτας και προς κάλυψιν των δι’ αυτάς πραγματοποιουμένων λοιπών δαπανών. Άρθρ.4.-1.Αι εξετάσεις συνίστανται: α)εις γραφήν καθ’ υπαγόρευσιν και μετάφρασιν εις τα Ελληνικά κειμένου 12-15 στίχων, της υπό εξέτασιν γλώσσης. β)Εις απάντησιν επί τριών ερωτήσεων επί της κατανοήσεως του κειμένου, και γ)Εις έκθεσιν ιδεών 120-150 λέξεων εις την προς εξέτασιν γλώσσαν. 2.Έκαστον γραπτόν βαθμολογείται υπό δύο εισηγητών-εξεταστών της παρ. 2 του αρθρ. 2 του παρόντος Π.Δ/τος και δεν υπόκειται εις αναβαθμολόγησιν. 3.Επιτυχών θεωρείται ο υποψήφιος ο οποίος συγκεντρώνει μέσον όρον βαθμολογίας και των δύο εξεταστών τουλάχιστον την βαθμολογικήν βάσιν με κλίμακα βαθμολογίας 0-10 δι’ έκαστον εξεταστήν. 4.Η επεξεργασία των θεμάτων των εξετάσεων γίνεται επί τετραδίου, εις το οποίον οι ενδείξεις των ατομικών στοιχείων του εξεταζομένου καλύπτονται απολύτως και αδιαφανώς κατά την παράδοσιν του γραπτού υπό του υποψηφίου. Η ισχύς τού παρόντος άρχεται από της δημοσιεύσεώς του δια της Εφημερίδος της Κυβερνήσεως, αφ’ ης καταργούνται αι διατάξεις του Β.Δ. 462/70 «περί εξετάσεων εις την ξένην γλώσσαν των δι’ ανωτάτας σπουδάς μεταβαινόντων εις το εξωτερικόν αποφοίτων Μέσης Εκπαιδεύσεως» ως και του υπ’ αριθ. 670/79 Π.Δ/τος «περί τροποποιήσεως τού υπ’ αριθ. 462/70 (ΦΕΚ 196 τ.Α΄) Β.Δ/τος». (Αντί για τη σελ. 82,17(β) Σελ. 82,17(γ) Τεύχος 1099-Σελ. 107 Διάφορες διατάξεις 31.Α.ω.52